
Моску, Кремль 


Сталин ялгати 


Кельгома Иосиф Виссарионович! 

Мордовскяй Автономнай Совет- 
скяй Социалистическяй Республи- 
кать вете кизонь топодема шис- 
тонза Мордовскяй АССР-нь Вер- 
ховнай Советть юбилейнай Сес- 
сияц, мордовскяй сембе народть 
лемста кучси Тейть, Ленинонь те- 
вонц великай продолжателенцты, 
минь вожденьконди, учителенькон- 
ди и другоньконди пламеннай боль- 
шевистскяй привет. 

Минь странасонк йотафтф эряфс 
человечествать инь йоню ломанен- 
зон мечтасна—основнойста стро- 
яф коммунизмать васенце фазац— 
социализмась. Социализмать вели- 
кай победац законодательна ке- 
мокстаф Сталинскяй Конституция- 
са. 

Цебярь и радостна эрямс Ста- 
линскяй Конституциять шивал- 
донц ала! 

Тянь пяк цебярьста марясазь 
Мордовиянь трудящайхне, сяс мес 
мордовскяй народсь оцязоронь. 
пингть ульсь бесправнай и кафтонь 

_крда угнетеннай народкс. Тяни, 
Октябрьскяй революцияда меле, 
ленинско-сталинскяй националь- 
най политикать эряфс йотафто- 
манц вельде, Советскяй Мордови- 
янь трудящайхне, получамок го- 
сударственнай существования, Ле- 
нинонь—Сталинонь партияснон ру- 
ководстванц и Тонь, Сталин ял: 
гась, эрь шинь лездомацень вель- 
де, сумели кеподемс социалис- 
тическяй стройть цветущай вер- 
шинанзонды, ули синцень Консти- 
туциясна — Сталинскяй Конститу- 
циять детищац, Оцязоронь пингть 
мордовскяй народсь кодамо- 
вок государственностень колга 
не мог арьсемска. Царизмась тол- 
са и мечса машфнезе националь- 
най всякай инь аф оцю самосоз- 
наниять. „Мордва“ валсь ульсь 
сюцемань обиднай валкс. 

Мордовскяй народть аф кир- 
демшка стака, шобда эряфоц юмась 
прокс. 

Свободнай ‘творческяй трудса, 
Сталинскяй Конституциять ши- 
‘валдонц ала, Ленинонь—Стали- 
нонь партияснон перьф сплочен: 
найста, мордовскяй народсь сатсь 
оцю успехт республикать хозяй- 
ственнай‘и культурнай эряфсонза 
и советскяй сембе нәродть марх- 
та марса увереннайста моли ком- 
мунизмать победанцты. 

Революцияда ингольдень Мор- 
довияса ашель промышленность. 
Тяни, сталинскяй пятилеткань ки- 
зотнень пингста, тифт промышлен- 
най 49 од предприятия. 


ОМСОМОЛОНЬ 
зАИгГЯЛЬ 


Сембе масторонь пролетариятне, пуромода марс! 


ЛИСЕНДИ ҰШ-це КИЗОСЬ 
7 —-*авававашеае 
ВЛКСМ-нь Мордовскяй 
обкомть и Саранскяйнь 
зоркомть зазетасна. 

рЕРЕЕЕЕССС ини нию 


Мордовскяй АССР-нь Верховнай Советть Юбилейнай Сессияц 


Минь социалистическяй промыш- 
ленностеньконь касоманц мархта 
марса касыхть и передовой рабо- 
чайнь, стахановецонь, трудонь со- 


циалистическяй методонь нова- 
торонь од кадраньке. Е 
Велень хозяйстваса, народонь 


вракнень каршес вии ‘и беспощад- 
най тюремаса, Ленинонь—Стали- 
нонь великай партияснон руко- 
водстванц ала и лична Тонь, род- 
ной Сталин ялгась, руководства- 
цень ала окончательна кемокстась 
колхознай стройсь. 

Колхознай паксятнень лангса, 
шуфтонь сокатнень вастс, рабо- 
тайхть 2.911 трактор. Республи- 
каса лувондови 702 . комбай- 
на, 819 автомашина, · 724 слож- 
най молотилка и велень хо- 
зяйствань тьожятть лия · машинат 
и орудият. 3 

Советскяй властень кизотнень 
пингста велень хозяйстваса кассть 
замечательнай ломатть, эсь тевонь 
мастерхт-—трактористт, комбай- 
нерхт, агронопт, бригадирхт и ве- 
лень хозяйствань лама лия пере- 


л... 


Нят велень хозяйстваса од ло- 
матть, конат шачсть велеса корен- 
ной экономическяй и социальнай 
изменениятнень вельде и конат 
кассть Ленинонь—Сталинонь пар- 
тияснон руководстванц и. непос- 
редственна Тонь, дорогой Иосиф 
Виссарионович, лездомацень вель- 
де. 

Революцияда ингольдень Мор- 
довияса ульсть аньцек начальнай 
школат, ашель фкявок ВУЗ и 
техникум, ашель мордовскяй на- 
циональнай печать. Мордовскяй на- 
селениять 90 процентоц:ульсь аф 
грамотнай, но сянкса ульсть сядот 
монастырьхть, церькафт и ме- 
четть. 
` Ленинско-сталивскяй националь- 
най политикать эряфс йотафто- 
манц вельде, сталинскяй пятилет- 
катнень победаснон вельде келис- 


та вишкомсь культурнай строи- 
тельствась. 
Тяниень пингть Мордовияса 


улихть З вуст, 19 техникум, 1.283 
начальнай, неполнай срелняй и 
средняй школа, конатнень:эса то- 
нафнихть трудящайнь 207,3 тьо- 
жянь идь. Нолявихть 5.журналхт, 
6 республиканскяй и 30 районнай 
газета. 

Марксонь — Энгельсонь — Лени- 
нонь—Сталинонь гениальнай трудс- 
нон, „ВКП(б)-ть историянц крат- 
кай курсонц“ .тонафнесазь Мордо- 
виянь кемотть тьожятть трудящай. 

Сембе ня успехне жореннойста 


полафтозь трудящайнь кели. мас; 
сатнень материальнай положения- 
снон. Навсегда машфтф · безрабо- 
тицась, нищетась, вачашись и бес- 
культурьясь. Ошнень и велетнень 
эса, социалистическяй фабрикат- 
нень и завоттнень эса, колхоснень 
эса—сембе вастова „эрямс арась 
сяда’цебярь, эрямс арась сяда 
весяла“, Социализмать ня побе- 
данза нинге сяда пяк сплотили 
Ленинонь-— Сталинонь партияснон 
перьф Мордовиянь рабочайхнень, 
крестьяттнень и интеллигенциять. 

Мордовскяй народсь ‘заверяет 
Тонь, родной Иосиф Виссарионо- 


вич, што сяда тов саттама нинге; 


сяда оцю победат социалистичес- 
кяй строительствань сембе участ- 
катнень эса. 

Мяляфтомок Тонь, Сталин ял- 
гась, указаниятнень капиталисти- 
ческяй окружениять колга, мордов- 
скяй народсь, кода и сембе совет- 
скяй народсь, кемокснемок СССР-ть 
обороноспособностенц, фалу ульсь 
и ляткшни мобилизационнай го: 
товностьса и любой минутаста 
анок молемс эсь прекраснай, цве- 
тущай родинанц аралама капита- 
листическяй нападениять эзда. 
Минь карматама эрь шиня касф- 
немонза революционнай бдитель- 
ностть и беспощадна машфнемост 
враждебнай охвостьять лятксон- 
зон—иностраннай разведкатнень 
троцкистско-бухаринскяй и буржу- 
азно-националистическяй агент- 
снон. 

Минь нинге сяда пяк карматама 
кемокснемонза нароттнень друж: 
баснон, мяляфтомок, што „мзярс 
ули тя дружбась, минь странань- 
конь народонза кармайхть улема 
свободнайхть и непобедимайхть“. 

Марнек большевистскяй энергия- 
са и самоотверженностьса минь 
нинге сяда вииста и келиста виш- 
коптьсаськ социалистическяй со- 
ревнованиять и стахановскяй дви- 
жениять Колмоце Пятилеткань 
грандиознай задачатнень пяшко- 
демаснон инкса, партиять- ХУШ 
с‘ездсонза тонь историческяй ука- 
заниятнень пяшкодемаснон инкса. 

Шумбра улеза многомиллисннай 
Советскяй Союзть народонзон 
великай сталинскяй дружбасна! 

Шумбра улеза Ленинонь—Ста- 
линонь великай партиясна, социа- 
лизмать победанзон вождьсна и 
организаторсна! 

Шумбра улеза Сталинскяй Конс- 
титуциясь и сонь творецоц вели- 
кай вождсь, учительсь и другсь 
родной Сталинць! 

Февральть 25-це шистонза Ка- 
рельскяй перешейкаса минь час- 
теньке шиньберьф, тюремок про- 
тивникть вийнзон каршес, занясть 


28 оборонительнай укрепленнай!фт противникть ширде оцю имафкс 
лувкссост 8 
артиллерийскяй 


°пунктонзон, синь 
железобетоннай 


сооруженият. Противниксь 
моксть йорась тиемс МИНЬ 
частеньконь каршес контратака, 
но ня попыткатне ульсть машфт- 


мархта. 


Фронтть лия участкаванза ме- 


ЛЕНИНГРАДСКЯЙ ВОЕННАЙ ОКРУГТЬ ШТАБОНЦ ОПЕРСВОДКАЦ 


ла-| зевок существеннай ашель. 


Минь авиацияньке лама рай- 
онга тись противникть войсканзон 
лангс успешнай бомбардировка. 
Воздушнай бойхнень пингста 
прафтфт противникть 10 самоле- 
тонза, рг 


' 


Мордовскяй АССР-нь Верховнай 
Советть Юбилейнай Сессиянц 
заседаниянц колга 


информационнай сообщения 


Февральть 25-це шистонза 12 
частса МАССР-нь Верховнай Со- 
ветть заседаниянь оцю залсонза 
панжевсь Мордовскяй. АССР-нь 
Верховнай Советть юбилейнай 
Сессияц, конац посвященай Мор- 
довскяй Автономнай областть об- 
разовавиянц шистонза сявомок 10 
кизонь топодеманцты и Мордов- 
скяй Автономнай Советскяй Со- 
циалистическяй республикать ор- 
ганизовандамань шистонза сяво- 
мок 5 кизонь топодеманцты. 


Сессиять панжезе Мордовскяй 
АССР-нь Верховнай Советть пред- 
седателец депутатсь В. П. Петуш- 
ков. 


Депутатть Титовть предложе- 
ниянц коряс юбилейнай Сессиять 
работанц вятема 50 ломаньцта 
кочкаф президиум. ` 


Президиумть составса—Турк- 
менскяй  ССР-нь, Удмуртскяй 
АССР-вь, Марийскяй АССР-нь, 


Северо-Осетинскяй` АССР-нь, Чу- 
вашскяй АССР-нь, Башкирскяй 
АССР-нь и Татарскяй АССР-нь 
братскяй республикатнень пред- 
ставительсна. 


Депутатсь Смирнов макссь 
предложения Сессияв почетнай 
президиумонь кочкамать колга. 


Бурнай аплодисмент ала почет- 
най президиуму кочкафт Сталин 
ялгась, Советскяй Правительст- 


вать главац Молотов ялгась, Во- 
рошилов, Калинин, Л. М. Кага- 
нович, Андреев, Жданов, Микоян, 
Хрущев, Берия, Шверник, Ма- 
ленков и Димитров ялгатне. 

В. П. Петушков ялгась азондозе 
юбилейнай Сессиять шинь поря- 
дканц. 

Верховнай Советсь единогласна 
кемокстась тяфтама шинь порядка: 

1. Мордовскяй АССР-ть пяти- 
летиянц и Мордовскяй Автоном- 
най областть организовандаманц 
десятилетиянц колга доклад. 

Сессиясь кулхцондозе Мордов- 
скяй АССР-нь Народнай Комис- 
саронь Советть председателенц 
депутатть В. В. Верендякин ял- 
гать докладонц „Мордовскяй 
АССР-ть пятилетиянц и Мордов- 
скяй Автономнай областть орга- 
низовандаманц десятилетиянц кол- 
га“. 

Докладсь ульсь тиф мордовскяй 


и русскяй кяльса. 
Юбилейнай Сессиясь кучсь при“ 


ветствият Сталин ялгати, Молотов 
и Ворошилов. ялгатненди. 

Тянь мархта Мордовскяй 
АССР-нь Верховнай Советть 
юбилейнай Сессиянц :васень засе- 
данияц сьолговсь, 


2 | б | | ` КОМСОМОЛОНБ ВАЙГЯЛЬ `` 


роднойньке— кельгом аляяьке! 


нение >. м 


Тейть, великай вождь, Сталин ялганьке, минь 


Тейть, великай вождть, кельгом 
аляньке, 
Седи ваксстонне кучсаськ 
- валоньконь. 
Кепотьф мяль мархта сёрма 
тяшттяма, 
Сянди, кие макссь вольнай эряма. 


Минь народоньке—мокшет да эрзят, 


Эрятама минь, кода родной братт, 
Пяк и дружнайста, фкя-фкянь апак 
АЫ кадт, 
'Панчфу кужеса панчфнень ёткса 
касфт. 

Шобда эряфста валдти таргамасть 
И родной алякс вяри касфтомасть. 


Яла тонафтсайть сембонь шиста-шис, 


Сяс минь лисеме валда, кели ки 


Вай, Мордовиясь панжи шить и веть, 


Тянь, Великай вождь, азсаськ тяни 
ь тейть. 
а) 
є 
Мярьгат, маха панчф минь 
Мордовиясь, 
- Марлю садкс сон кассь, кассь и 


М вииясь, 
Тёзерсь аф инжикс паксязонк сувась, 


Сон и мушксь—парьхцись занясть 
оцю вастт, 
- Пижет, пяк оцюфт тяни виреньке. 
„Моряда келихть тяни паксяньке, 
Ламода лама минь жуватадонк, 
Моданьконь лангса оцю сад касы, 
_ Опю садть эса лама марь шачи, 
‚ Оцю садть эса киет эряйхне? 
Тя—колхозникне, минь 
мокша-эрзятне. 

° Эрятама минь пяк счастливайста 


Козя масторса; вай прокс дивнайста, 


Кие максозе дивнай эрямать? 
Кие касфтозе вечна панжи садть?, 
Срхкафтсь од пинге Ленин 
вожденьке; 
И од прават макссь Сталин 
А аляньке, 
_Тапазь, машфтозь синь козятнень 
| властьснон,. 
Конань мяляфтсаськ пяк кунардонь 
онке, 
И трудящаень тисть од эряма, 
*Садса нароттне кармасть эряма. 


Панжи оцю садсь колмоксть кизоти, 


Вай, пяк радовай шити, пиземти. 


Колмоксть кенерихть кизос маренза, 


Сембе масторть перьф туфт 
коряненза, 


Менельть келес туфт сонь тарадонза. 


_ Кда кельме прай, сон аф тапави; 
Пси варматненди сон аф кастяви, 


Чуднай садть эса минь народоньке; 


Тя пяк мази садсь—минь 
мастороньке, 
Сяс мокшэрзятне Ленинонь | 
А кельгсазь, 
Мудрай Сталинть сяс алякс синь 
лувсазь. 
Тячи сембе сяс мази морхт 
морайхть, 
Минь учительти сембе 
преданнайхть. 


Привет Сталинти мокша-эрзятне 


Юбилей шистост кучихть искреннай. 


Иомла народностсь-—мокша-эрзятне 
`Братскяй семьяса тиихть од эряф. . 
Ох, пяк шобдаста эрясть инголи, 

Вирьге панцефтольхть ташта 
пингова, 
Паршить кяшендезь пине баярда. 
Кудснон пякснекшнезь злодей 
мурзада. 
` Сембе эряфсна ётнесь 
эвотьфста 
Исть ётне ветне парста ваймафста. 
Синь сёра видельхть— сьороть 
тапалезь, 
Эрзят вирь керольхть—вирьснон 
нельголезь, 


Мокшет калхт кундальхть—калснон 


сявондезь. 
Кинди пеняндамс тя нельгоманкса? 
Кинди жаловамс тя разбоенкса? 
‹ Азсак баярти, баярсь—локшеса, 
> Молят мурзати, мурзась—розгаса, 
Меле мокшетне вирева срадондсть, 
Меле эрзятне видефснон кадондсть. 


Кяшендсть лоткова, кяшендсть вирть 
эса, 
Кяжень пандома арьсесть келесост. 
+ е 
Лама буряда, лама вармада 
Мастор ланганок пингста пингс 
увнась, 
Матрась нужашись минне эсонок. 
Кевдонга стака тейнек ульсь эряфсь. 
Изь ётне фкя ве сель меведьфтома. 
Нужань няемась улендсь пефтома. 
Сембе нароттнень тапась оцязорсь, 
Оцязорти лездсть попне, баярхне, 
Лама народста веронь нозыхне. 
Паньцть мокшэрзятнень кельме., 
Ў веттненди 
Крга видева,--шуди ляйхненди, 
Попне хрест мархта велькссост 
урондыхть 
Христианкс эсост тяфта тиендихть. 
Коса ба народсь афоль аварде. 
Трудяй ломаттне афольхть пичеде! 
Туста вирхневок лажнасть сяшкава, 
Сельмеведьта, вай, пяшксельхть 
к ляйхневок, 
Сяда пяк муцявсть эста аватне, 
`Ломанькс ашезь лув эстонь праватне. 
Эста кинь аньцек ашезь обижа, 
Шумбра ломанцель—арсесь ловажакс. 
Эрят стадонга эхярь ашуста. 
Лангозт кудняце веляма лангса. 
Щамце-карямце панкстонга панксу. 
Сязихть седицень тонне илнятне, 
Ярхцамс кши вешихть вача лефкскятне. 
Сяпи маршть эзда тон пидят кшиня, 
Тя кшить нилендемс каят лофцоня. 
Вдрук тон марят стук-панжевсь 
кеншкяце. 


`Шуфтомсть кяднятне, прась тонь 


куцюце: 
Баярть ширде састь оброк сявома 
Тонь пря понада ускихть моркш 
ваксста. 
Сявозь тракскяцень—тяка тряйняцень.\ 
Шава калдазса сувихть варматне, 
Кудса сувихть тонь вача иднятне. 
Моротневок сяс личедезь моравсть, 
Ризфу, стака шись синь эсост 
: корхтавсь. 
Мокша-эрзятне горяснон азондсть, 
Моронь морамста сельмеветть 
прафнесть. 
„Мес пяк аварди родной марсь, 
масторсь? 
Мес радной народсь кирди оцю кор? 


Масторсь аварди злодей баярда, —- 


Оцю кор кирди пине азорда. 
Сявозь кядьстонок минне паксяньконь, 
Нельгозь кядьстонок минь луганеконь. 
Тяни мезьса трямс семиянеконь? 
Мезьса андсайнек минь 
жуватаньконь? 
Аньцек моротне парос исть лезда. 
Иземазь лифне минь нужать эзда. 
Эста кармаме виень прлама, 
Эста кармаме лиякс морама. 
„Мес шта валда шись пяк ни 
сювергодсь, 
Вию вармада вирське зоракадсь, 
Прясна шерьхкозевсть шуф ттнень 
к виреса? 
Злодей баярсь вов аши паксяса. 
Кодак няезе мокшень паксянять, 


`Ровнай паксянять, пиже луганять, 


Арьсесь зстейнза сявомс тя модать. 
Мокшетнень кядьста нельгомс тя 
паксять. 
Вийхца сявондезь сембе паршихнень, 
Кудста йорялезь иттнень, атятнень, 
Эста алятнень острокс пякснелезь, 
А од ломаттнень солдаткс наралезь, 
Тянкса кеподсь кядь богатырсь 
Кузьма, 
И народсь жармась тейнза лездома, 
Мокша-эрзятнень думондась 
Кузьмась - 
Баяр кядь алда валда шись таргамс, 
Машфтомс думондась злодей 
баярхнень, 
Тейст лездыхнень-попнень пинетвень. 
Арьсесь сон тиемс трудяень мастор, 
Коса ба улель вольна и простор. 
Аньцек сонь виец ульсь аф пяк 
лама, 
Рөзнандаф народсь изь машт сяськома. 


Ся пингста ашель Ленин аляньке, 
Ся пингста ашель Сталин—вятиньке. 
+ 


ж * 
Иван Болотниковсь кеподсь народста, 
Сон мивь еткозонк оцю орелкс лийсь, 
И народть эзда кочкась оцю вий, 
Машфтомс опязорть, эряф тиемс ол, 


Баярхнень кядьста воляшить сявомс, · 


Пине мурзатнень модаснон явомс. 
Марязь тя кулять — кеподсть эрзятне, 
Сяка пингова кеподсть мокщетне. 
Болотвиковти хадакт эста кучсть 
И сонь эздонза оцю вал синь учсть. 
Синь отряд прдасть Нижнайти 
сувамс, 
Веронь нозыхнень пряснон пувордамс. 


Н о полк курок кучсь оцю 


азорсь—куйсь, 
Горясь моряшка тисть народти синь. 
Мокшаэрзянь отрядть синь 
машфтозь-тапазь, 
Иван Болотниковть тожа пленц 
"кундазь. 
Хоть и учсеме тьождя эряфкять, 
Седиень пети ломань паваскять, 
Тейнек изь учев—павазсь изь 
васьфтев. 
Но минь седисонк эрясь надьямась: 
Оцю вий ломань шачи йотксонок, ` 
Кармай тюрема минне инксонок, 
Валда эряфти минне пачфтьсамазь, 


О цю павазти сембонь вятьсамазь: 


= у 
Кеподсь од орел Дон ляйть маласа, 
Стенька Разин ульсь тя орелть ’ 
‚ мемоц, 
Трудяй ломаньцта войска 
пуропнесь.— 
Мурзакай алясь отряд кепотькшнесь, 
Эрек Аленась тюрихть 
серьгятькшнесь: 
Саранск ошть марса эста 
сявондезь, 


Атемарть эсь кядьс эста нельгондезь. 


Трудяй ломаттне—руссне, татархне, 
Синне мархтост ульсть мокша-эрзятне, 
Разинонь мельге сембе | 
кепотькшнесть, 
Сонне перьфканза сембе 
пуромкшнесть, 


Кода лефкскятне нарвайть 


перьфканза, 
Нарвайть перьфканза паце алонза, 
Коста синь вел, фкаст кавалсь 
лиенди, 
Лефкснень кенчсонза фатямс 
х арьсекшни, 
Волгать малава Разин вятезе, 
Сим бирь ошть малас войскать 
лифтезе, , 
Баярхнень каршес, мурзатнень каршес 
Воляшить инкса ятуромфне. арсефт. 
Вийда пяк лама эста путоме, 
Лама вердовок тюрезь валоме. 


Аньцек воляшись тейнек изь сявов. 


Теждя эряфське тейнек изь сатов. 
Кундазь Разинонь проклят баярхне, 
Горяньконь эзда верда симихне, 
Цюяьзерса сонне клеткас содондозь, 
Моску ошти сонь казнендамс ускозь, 
Палачнень кядьста йоню прянц 
Я керфтозь, 
Сяда стакаста трудяй ломаттне 
Разинда мёле кармасть эряма, 
Кошардомазь минь ошень строяма, 
Крепостень тиемс дацянь пандома, 
Веры сельмеветть народсь аварди, 
Народсь аварди пиземкс кольгонди. 
Сяда пяк тапайхть трудяй 
ломаттнень 
Княсне, мурзатне—веронь потяйхне. 
Од орел кеподсь Уралонь пандста, 
Тя орелть—лемоц Пугачев Мяльян. 
Сон эсь перьфканза кочкай 
ми нароттнень: 
Русснень, татархнень, мокша- 
эрзятнень, 
Горянь ляйс ваяф сембе эряйхнень. 
Казань ошть малас войскать вятезе, 
Баяр пизотнень кармась плхнемост, 
Синцень, стерватнень, сияк 
машфиемост, 
Аф сяда кржа верда пяярьфоль, 
Аф сяда кржа тяза вий путфоль. 


Но кундазь орелть злодей баярхне, 
Керозь сонне прянц, таргазь 
сельмонзон, 
Вярьге лиенди керозь пацянзон, 
Мокша-э рзятне стака шити лядсть, 
Теест баярхне аньцек кожфкять 
УЖ | кадсть, 
Сяньге сяволезь, кда нельговоль, 
Соньге инксонза кедцень ваткалезь. 
Хоть кундазь орёлть, керозь сонне 
прянц, 
Но народть виец, вай, аф керови, 
И народонь кяжсь, вай, аф машфтови. 
Народсь ингольцекс плхнесь 
баярхнень, 
Плхнесь баярхнень—ломань 
муцяйхнень. 


Тюрема кеподсть велень трудяйхне, | 


Горянь симонди модань сокайхне, 
Оцязорть мархта фатясть баярхне: 
Виензай народсь синне каршезост, 
Штоба крафтомс синь, кядти сявомс 
власть, 
Штоба павазу пинкне тейнек сальхть. 
Эста оцязорсь пуроптсь баярхнень, 
Арьсезь васькафтомс сембе 
нароттнень. 
Сёра видити манифест синь макссть, 
Макссть права бта лөманькс эряма, 
Тевса тя вдь ульсь &фси грабама, 
Ивгольдень правась станяк 
‚ кадондовсь, 
Мокша-эрзяти цебярь сон изь ти, 
Тяни колмонзаф макссь сон вачаши, 
Кармасть срафнемост радной 
велетнень, 
Кядьстонк сявомост кармасть 
модатнень. 


`Сембень трудяйхнень эста нищайкс 


кадсть, 
Кяпе-крхтапа эряма синь лядсть, 
% ж 


ж 
Нароттнень йоткса сяда кяжсь 


. ння келемсь, ` 
Баярхнень тингса толонь’кяльсь 
серемсь, 


Синцень, пинетнень, толти йорясазь, 
Пильге киснонга аеркснень 
машфтсазь. 
Ошса завоттне эста лаказевсть, 
Оцязоронь властсь йофси 
шерьхкозевсь. 


Эводсть баярхне, эводсь оцязорсь, 
Шинь стяма шири кармасть ванома, 
Японскяй войнас кармасть панема, 
Штоба трудяйхне войнати 
молельхть, 
Аеркс баярхнень синь покойс 
кадольхть. 
Ламонь прясна лядсть; одта, сиреда, 
Вай, рабочайда, сёра видида, 
Конат урозда лама пяк кадондсть, 
Тряйняфтома, вай, синь тяни 
. лядондсть. 
Но народонь вийсь тейст изь 
машфтов, 
Народть тюремац теест изь сяськовг 
Революциясь. ошневь, велетвень, 
Вай, сон фатязень сембе нароттнень. 
Трудяйхне кармасть кяжень пандома, 
Баярхнень кядьста модань нельгома, 
Плхнезь козятнень тинкснон, 
капаснон, 
Керьсезь баярхнень злодейнь 
пряснон. 
Но изь машфтов прокс врагонь 
| равжа вийсь, 
Конац народти тага горят тийсь, 
Плёткат, вачаши—тя судьбац 
трудяйть, 
Конац вестевок павазши изь няй. 
Мокша-эрзятне, руссне, татархне, 
Россиять эзда сембе нароттне · 
Од эряфонкса ушедсть пуромма, 
Штоба вольнайста кармальхть 
эряма. 
Якстере волна ошка, велева 
Кеподсь, эрьхни сон пине баярхнень, 
Стака эряфста лифни видихнень, 
Конатнень вятьсазь старшай 
братьясна, _ 
Тя— рабочайхне, радной ялгасна. 
Эводсь оцязорсь эсь дворецсонза, · · 
Кармась арсема зверень прясонза, 
Кучсесь сон посолхт лия странава, 


‚ Мастороньконь минь од валдсь 


Коса кармасть синь лезксонь анама. 
Пуромсть буржуйхне—куень 
ваймотне, 
Оцязорти синь кармасть лездома, 
Якстере пожарть кэрмасть матома. 
Тердсть солдатонь полкт, ускозь 
казакнень, 
Синь ляцендема кармасть вароттнень. 
Ой, лама тёжянь шавсть синь 
ломаньда, 
Рузда, казакта, мокша-эрзяда, 
Аляфтома лядсть лама авада, 
Тряйняфтома лядсть лама шабада. 
И сембе странась тифоль прокс 
тюрьмакс, 
И аф марят ни кайги морама, 
Аньцек марясак—цинзерхт 
канзердыхть, 
Синне каннисна верса авардихть. 
Но народонь вийсь сембе изь 
машфтов. 
Ленин, Сталин ульсть минне 
ётксонок, 
Бойс решающайс тернеста эсонок, 
ие Д 
Тяви оцю вий народсь пуропты, 
Штоба эстейнза сатомс волящи, 
Конац валдоптоль, кода валда шись. 
Но штоба тапамс йоню ломаттнень, 
Народонь павазть”инкса тюрихнень, 
Штоба овкстафста кирдемс 
нароттнень, 
Тиемс най немойкс трудяй 
`ломаттнень, 
Мирса буржуйхне да оцязорхне 
Мировой война кеподсть масторса. 


Пушкатнень эзда нльне модась тарсь. · 


Масторть фатязе мировой пожарсь. 
Лама тьожяньца ся войнати панцть, 
Салдатонь шинельхть щафнесть 
лангозост, 

Да винтовканят макссесть кядезост. 
А кинне ёфси панезь шава кятть;— 
Пулятнень ала уленьдсть 

тишекс лядьфт. 
Россиять эса буржуйхне корхнесть, 
Трудяй ломаттнень эса васькафнесть, 
Лия странатнень каршес 


кепотькшнесть. 
Ломань теласа фронттне 
вельхтяфтольхть, 
Оцю ляйхневок мархтост · 
: прудяфтольхть, 
Ломанень пси версь шудесь оцю 
ляйкс... 
Сянкса верть лангса сатнесть 
козяши 


Зверьдонга кяжи аеркс баярхне, 
Врьгазкс вер-кельги проклят 
буржуйхне. 
Ниле кизот мольсь ломань 
шавомась, 
Сембода вии ломань машфтомась. 
Эста вишкста пяк масторсь минь 


зярнясь, 
Лажфсна морятнень куцендсь 
а менели, 
Вишке ляйкс шудесь ломань 
сельмеведсь. 
Масторть вельксса рангсь явсема 
вайгяльсь. 
Вай, мес тяшкава явсесь минь 
народсь, 
Мес сон лажнась пяк, урокодсь 
тяшкава? 


Сиретне явсесть цьораснон инкса, 
Авардсть шабатне аляснон инкса. 
Цёраснон панезь масторонь краи, 
Аляснон нельгозь—меки аф савихть. 
Шиське ся пинкнень равчтонга 
равжель, 
Сиянь ковняське эстапяк шовдаль. 
Эста менельти тяште одня лиссь, 
Вете ширева валда толнят лийфтсь, 
Трудяй народти кить сон няфтезе, 
Злодейхнень киснон туркс—вучкт 
керозе. 


| валондсь флангс, 
Шудесть лученза мокшэрзятнень 


лангс. 
Од тяштти фалу таза, од вийхть 
састь. 
Шинек-венек сонь цебярь славац 
кассь; 


Шидонга валдста арась тяштеньке. 
Трудяй мокшетне, трудяй эрзятне 
Сонь валдонц эзда прявий, эргя 
Сявсть, 
Мяштьсост седисна тотнасть 
радостьса: 
„Няйсак, малаткшнихть тяни од 
пинкве, 
Стака эряфонь сязевихть пинкне. 
Лангстонза народсь ливозть нардасы, 
Богатырькс эста ваймонц таргасы. 
Павазсь прокс кармай мокша- 
ў эрзятнень 
Мархта дружнайста эста эряма“. 
Лоткасть ся пинкнень бойхне 
шумнамда, 
Салдаттне кудга кармасть срадома, 
Ш арьхкодсть кинь инкса верснон 
пяярезь, 
Што эсь братсаон синь калму 
сяворязь; 
Фронтса фкя-фкянь перьф ашкорясть 
кельгозь; 
Куломада штоб эряфсва кельгомс, 
Шамдомс горяда труляйть эряфони, 
"Эряфонь прават сатомс трудяйти, 
Кармасть козятнень марса крафтома, 
Злодейхнень вийснон марса 
машфтома, 
ж ж 
Кармась тюрема богатырькс 
народсь, 
Арась фкя семьякс муцяф ломань 
родсь. 
Вирьге аськолдай—стенакс веляфтсы, 
Моли пандова—рангозь калафтсы. 
Эздонза народть вию соколхт 
: шачсть— 
Левин аляньке, Сталин ялганьке, 
Конат сембонь минь марняс 
кочкамазь, 
Павазть инкса минь бойти вятемазь. 


`Вию кядьса синь крьвястсть вишке 


тол. 
Хоть и стака ульсь вов ня 
кизотнень, 
Но плхтазень толсь куень пизотнень: 
Тяезь тяезень злодей баярхнень, 
Церькав азорхнень, равжа варсихнень, 
Сисем пряса куйть, куйнь оцюнять, 
Куйнь оцюнять, сонцень Керенскяйть, 
Якстерь кяльса толсь сембонь 
нардазень, 
Юрнек, коряннек сембонь 
машфтозень, 
Седьснон кулуснон вармась салазень, 
Моря потмаксу ведсь сивь калмазень. 
Мастороньке минь эста мазелгодсь, 
Панчфу садса сон сембе. наряжась, 
Панчфонь щамса сон эста щась, 
Я карясь. 
ЕА 
Прават однят'састь, кельгом воляши, 
Но исть шавондов сембе баярхне, 
Воляшиньконли калмонь карайхне; 
Равжа кранчень вийхть тага 
пуропнесть, 
Пяляс пинекс синь тейнек 
уромкщиесть, 
Штоба нельгомс минь меки 
моданьконь, 
Норгомс кядьстонок кельгом 
воляньконь, 
Кулезь-содазь тянь мудрай 
вожденьке, 
Ленин аляньке, Сталин ялганьке, 
Вракнень тевснон синь курок 
А шарьхкодезь, 
Сембе трудяйхнень, оттнень 
сиретневь 
Мекольдень бойти эста серьгядезь, 
Тисть од армия— Якстерь Гвардия; 
Кочкасть русст, чувашт, мархтост 
мокшэрзят, 
Пуроптсть фкя семья —вию мокшенда, 
Парста тонафтозь врагонь пиксома, 
Лацкас тюрема эряфть инксонга. 
Сембонь кучезь синь странать 
ванома 
И сонь лангстонза вракнень шавома. 


Вай, эста ушедсь гражданскяй 
войнась, 
Вете кизонь пингс вишкста сон 


юрнась. 

Путф пяк лама вий родинать инкса, 
Лама вер шудесь, вай, стака пингста, 
Оцю вайгяльса странаньке урьнясь, 
Но трудяйть виец вишке толкс 
юрнась. 
И тя вийть мархта мокіла-эрзянь 
вийсь 
Кя жи врагть каршес горнай 
нармонькс лийсь. 
Тонафтомазь минь Ленин аляньке, 
Лац указовась Сталин ялганьке. 
Пуромсть синь перьфкаст мокша- 
эрзятне, 
Русснень мархта синь сембе 
эряскадсть, 
Ротань-рота тусть Якстерь Гвардияв, 
Полконь-полк пуромсть Якстерь 
Армияв. 
Мокша-эрзятне кеме рядонь-ряд 
Шудезь-шудесть най Чапаень отрядс, 
Командирхт кочкасть, сембе синь 
геройхть. 
Тусть Колчакть виенц эста керома, 
Равжа пря куень пизоть машфтома. 
И народсь фталу ефси изь пота, 
Москуву куйхне сякокс исть йота, 
Валда толовьке теест изь матов. 
Ленинть валонза, Сталинть валонза 
Тюремста: живой ведьса валомазь, 
Срафтоськ аеркснень — пагон 
мархтотнень, 
Трудяй ломанень ваймонь сявихнень. 
Тиевсь светть лангса вольнай эряма, 
Ушедоме минь кудонь тиема. 
Сон эсь вийсонк тиф, лама вийда 
путф. 
Ся кудсь пяк оцю, ся кудсь пяк кели, 
Лама вальмаса; сон вдь пяк сери. 
Тяльгсть сонь эзонза сембе нароттне, 
Конатнень ащельхть ёфси правасна, 
И нужать эзда тифоль эряфсна. 
Минь народоньке кармась арьсема. 
Кода сяда тов тейнек эряма, 
Честнай трудсонок козякодома. 
Кода минь фалу Сталин вятнемазь, 
Сяськомати сон фронтка 
пачфнемазь, 
Тяниеньге сон сась минь -ёткозонк: 
Лангсонза шинель, трубкац кургсонза, 
Ваныхть лангозовк кельги сельмонза. 
Кулхцондсь эсонза кажнай 
валоньконь, 
Ванонцозе сон сембе тевоньконь. 
Сувсесь сон кудга, корхнесь 
мархтонок, 
Корхнесь вожденьке— минне 
кельгиньке: 
— Тинь трудяй мокшет, тинь 
трудяй эрзят, 
Пяк ужяльхтяда, кода и ужяльхть 
Лия нароттне—лацонт трудяйхне. 
Ленинть мархта минь Тумстонк 
корхтаме, 
И вов мезе минь марса арьсеме: 
Книгать кемоста кундасть кядезонт. 
Кода кемоста цёрась кунцесы 
Кельгома стирнянц кельгома 
КЯДНЯНЦ. 
Лама школада ётксонт панжеда, 
Иденте и тинць тоза моледа. 
Книгатнень эсот Ленинть валонза, 
Ленинть валонза—оцю ёненза, 
Тонадсайнть тинь—вяри кеподьтял, 
Сяда ичкози тинь орёлкс няйхтяд, 
Сяда. вярине тинь орёлкс лийхтяд, 
Цебярь молемась коста кить няйсак, 
И ков молят тон—сембонь содасак. 
Тивь родной кяльсонт лама книгада, 
Лама книгада и газетада 
Тейнть макстама—лувомс кучтама. 
Велень ашути, середнякненди 
Лезкста лама минь тяви макстама: 
Кярятт, сеелкат, ярмакт траксонди, 
Штоба кемокстамс минне веленьке, 
Козя сьорода максоль моданьке, 
Улель топодьста велесь, ошеньке. 
Тяда меле: тинь,—тяфта Ленин 
мярьгсь,— 
Пуромода марс, машфтость 
межантень, 
Морякс келептесть тинь эсь 
паксянтень. 


КЇ 

ТЕЙТЬ, ВЕЛИКАЙ ВОЖДЬ, СТАЛИН ЯЛГАНЬКЕ, МИНЬ РОДНОЙНЬКЕ—КЕЛЬГОМ АЛЯНЬКЕ! 


КОЕ КОМСОМОЛОНЬ ВАЙГЯЛЬ 


Ошста ялганте—старшай братьянте 
Синь машинада кучихть пяк лама 
Сокать, тялямать вастс работама 
Тейнть тёждяня ули эрямась. 
Колхоснень вельде эста калмасасть. 
Велеса кулакть-—теенть кяжи врагть. 
Карматада тинь сёрмас содама, 
Тинне иденте ламонь маштома. 
Инженерхт лисихть мокшетнень эзда, 
Инженерхт лисихть эрзятнень эзда, 
Строяйхть синь завотт, строяйхть 
фабрикат, 
Электрическяй строяйхть станцият; 
Кода Ленин мярьгсь, кода тон 
мярьготь, 
Сталин ялганьке—минне. вятиньке, 
Стане лисенди—эряфсь тиеви. 
Кажнай велеса валдот школаньке, 
Эсост тонафнихть минне иденьке. 
Книгать вельксс комафт нльне 
сиретне, 


' Образованнайхть мокшень стирьнятне, 


Институтова мокша-эрзятне, 
Сёрмас содай ни минь народоньке. 


_ Мокшэрзянь велесь, вай, аф 


содави: 
Сире велеть вастс, косоль вищайши, 
Тифт козя колхост—эсост лама кши. 
Косольхть шяйхть да лоткт—тяни 
панжихть сатт, 
Мезе Ленин мярьгсь, няйсаськ, тяни 
сатф. 
Кели моданьке межатнень мархта 
Апак пинготькшнек—апак 
явонткшнек, 
Вай, аф ангоряй эсост соканясь, 
Сталинскяй тракторхт синне сокасазь, 
И машинатне сияк видесазь. 
Паксяньконь лангса лама знатнайда, 
Стирьда, цёрада, эрек авада, — 
Отта, сиреда—вию ломаньда. 


Парот тевонза минь Чадайкинать, 


Мокша велеста йоню пря стирнять. 


Чистайхть, тишефтопт сонне паксянза, 


Оцюфт, козят пяк урожаенза. 
Сембе содасаськ минь Печказовать— 


- 

Трудонь пяк кельги эрзянь тя авать, 
Вирень сересот сонне каньфснза, 
Парьхцикс ляпонят сонне мушконза. 
Али сявсаськ минь Ясвкин Паволонь, 
Паксянзон лангса опыт тиенди, 
Сянкса сьорода лама сявонди. 
Сембе содасаськ минь Волгаевать, ' 
Трактористканьконь—эрзянь тя 
стирнять. 
Вельф пяшкотькшнезень сон эсь 
норманзон, 
Тянди. тонафнесь себе ялганзон. 
Депутатокс синь эздонк кочкайнек, 
Сталин ялгати лемстонк кучийнек. 
Лама знатнайхнень мяштьсост тяштть 
палыхть, 
Ленинонь ликац ламотнень мяштьса, 
Трудовой. почетсь седи маласа, 
Кода маласа теест родинась, 


Вольнай ломанень советскяй странась. 


Минне властеньке синне казезень, 
Сталин, партиясь, честти путозень. 
Минне иденьке, радной брадоньке, 
Етксонок тонатф инженероньке 
Лиякс полафтозь Саранск ошеньконь, 
Строязь, мазептезь минне 

центраньконь. 
Строясть фабрикат, синь завотт 

строясть. 

Сембе странати молихть пиксоньке, 
Золтакс пиндолды канцер ваеньке, 
Танцтида-тавцтихть минь 

консерванеке. 

Минне масторсонк оцю сад касы, 
Панжи садть эса эряйхть 

мокшэрзят. 
Сонне перьфканза пижет лугатне, 
Серихть эсонза туста тишетне. 
Тя лугать лангса, оцю садть эса 
Минне стиреньке, минне цераньке. 
Местема сей састь мокшэрзянь 

стирьхне. 

Кенярьф алятне, бойкай аватне, 
Морай цёратне, кайги шабатне? 
Оцю праздникс минв тяфта пуромме, 


< 


Оцю рсдостьс минь тяфта кочкавме. 
Оцю праздниксь тя—вете кизонза 
Минь Мордовиять—од республикать. 
Мокша-эзрятне эряйхть дружнайста, 
Оцю павазса да веселайста, 
Мокшет, эрзят, русст марс минь пу- 
°  ромме, 
Оцю праздникти сембе кочкавме. 
Вождьти астама кеме-кеме вал: 
Ленинонь и тонь мельгат молеме, 
Якстерь знамянтень ала тюреме, 
Генералхнень минь марса срафтоме 
И советскяй властть мархтонт тиеме. 
Эряфсь павзау тяни строяме. 
Мельгат ингольцекс сембе мольхтяма, 
Мезе мярьгат тон—сянне тийхтяма. 
А эрь валце тонь—павазонь касфты, 
И эрь валце тонь—лама вий максы. 
Минне касфтсамасть, Сталин 
вожденьке. 


Ванат мельганок, минне кельгиньке. ` 


Седи ваксстонь валхт вождти астама 
Панчфу эряфонь тейнек сатомда, 
Оцю павазонь тейнек максомда. 
Кельгсаськ вожденьконь—Сталин 

ялганьконь, 
Конац валдопты шидонга валдста. 
Эряк ламоняс, минне аляньке, 


Эряф максыньке--минь радноеньке. 
Ащетяма минь перьфкат кемоста. 
Ленинонь киге минне | вятьсамасть, 
Сядонга цебярь эряфс пачфтьсамасть. 
Ульхть шумбра, радной, пец минь 
сёрманьконь, 


° Седи ваксстонне примайть 


валоньконь. 


Сёрмать эрзянь кяльса сёрмадозь 


ф. И. БЕЗЗУБОВА, В. РАДИН. Мокшень 
кяльса — И. ЧУМАКОВ, 
КИН, С. РОДЬКИН: 


А. ЧЕКАШ- 


Сёрмась примаф Мордовскяй писа- 


телень марстонь пуромксса. 


Международнай 
положениять колга 
доклад 


Аф кунара Сире Сомай велень 
„Якстерь знамя“ колхозть клуб- 
сонза ульсь тиф международнай 
положениять колга доклад. Док- 
ладть тиезе ВКП(б)-нь Рыбкинань 
райкомть лектороц Вешкин ялгась. 
Колхозникне и колхозницатне кулх- 
цондозь докладть оцю мяльса. 

Вешкин ялгась лама корхтась 
Финляндияса белофиттнень кар- 


Образцовай библиотека 


Сире Теризморга велень советсь 
нинге 1938-це кизоня велеса орга- 
низовандась библиотека, конац тя- 
чийнь шити самс лац мольфтьсы эсь 
работанц. Тяса сатомшка улихть 
политическяй, художественнай и 
общественно-экономическяй лите- 
ратурат, конатнень лувондсазь 
колхозникне, 

Тяда башка улихть сельскохо- 
зяйственнай и идень лама литера- 
тура. Библиотекась эсь цебярь 
работанц мархта касфтозень чита- 
тельхнень лувксснон 500 ломаньда 


Ванфтомс колхозть имуществанц 


Турксляй велень „Мази знамя“, шеда и кодамовок `основанияфто- 
колхозса аф ванфтови колхознай | ма явондыхть тишеть эса эсь род- 
имуществась. Колхозть председа: | няснонды. А сяс и кржа иляткшни 
телец Моисеев ялгась, колхозть | колхозса тишеда, конань сюнеда 
имуществанц лангса распоряжан-| может сязевомс тундань видемась.. 
дай кода эсь собственностенц 
мархта. 

Моисеев и сембе бригадирхне 
траксснон аннесазь колхознай ти- 


пенге лангс вирь ваныти. 
Колхозник. 


Рузаевскяй район. 


ВСХ-НЬ ВЫСТАВКАВ УЧАСТНИКОНДИ 


Тяда башка Моисеев мись тише: . 


шес тюремаса бойхнень колга. | ламос. 


Григорьев. А. Овтина. 


Рыбкинскяй район. Сире Шайговань район. 


А АА 


СНИМКАСА: Исык-Кульскяй конезаводонь конюхне (Киргизскяй ССР) 


1940 кизоня ВСХВ-нь кандидаттне, комсомолецне (види ширеста кяржи шири) Бульду- 


рук Кальчаев и Балабас Кильдиев. (ТАСС-ть фото-клишец). 


КАНДИДАТ 


Нинге 1930 кизоста сявомок Си- 
ре Теризморга велень “17 лет 
Октября“ колхозса кузнецокс ра- 
ботай Лопаткин Григорий Степа- 
НОВИЧСЬ. 

‚ Допаткин ялгась, аф ваномок 
эсь сире шинц лангс, стахановскяй 
работань `методса аноклай тяддень 
кизонь тундань видемати. Тянийнь 
пингть ремонтировандасыне сембе 
сельхозяйственнай инвентарть: 


о аата атта аатинаа 


Ответственностьс апак 


таргак 

Сире Маманя велеса Мичуринть 
лемса колхозса старшай конюхокс 
работась Мишкин Иванць. Сон 
[эсь работанц пингста тись колхоз- 
{ти оцю вред. Фуражть использо: 
вандакшнезе аф правильнайста, 
алашатнень симнезень кельме 
ведьта, конанц сюнеда алашат: 
нень кальдяв упитанностьсна. 
Мишкинть безответственностенц 
сюнеда урадсь алаша и колма ва- 
шенят. Тянь инкса работаста сон 
валхтф, но тячимс ответствен- 
ностьс апак таргак. 
Колхозник. 

| Рыбкинскяй район, 


плукнень, инза матнень, сеялкат- 


нень. 
Цебярьста работаманкса колхо- 
зонь правлениясь эрь кизоня Ло- 
паткин ялгать казендезе питни 
казьнеса. Тяддень кизоть, кода 
стахановецонь, Лопаткин ялгать 
выдвинули Всесоюзнай сельско- 
хозяйственнай выставкав участни- 
конди кандидаткс. 
фед. Курков. 


Сире Шайговань район. 


Ельниковскяй райбольницаса аф 
работай фкявок общественно -доб- 
ровольнай организация. Сембодон- 
га кальдявста ащи тевсь осоавиа- 
химскяй организацияса: 

„Красный крестть“ районнай ко- 
митетонц руководителец Алышева. 
ялгась аф шарфни кодамовок мяль 
значкистонь анокламать лангс. Тя- 


са сембе районть эзга ГСО-нь. 
значкистонь анокламась ладяф 
кальдявста. 


С. Девятайкин. 
Ельниковскяй район. 


АШ ОБОРОННАЙ РАБОТА 

